
	Váš list číslo/zo dňa


	               Naše číslo
SVO-RVO3-2026/000712-004
	Vybavuje/linka

 Ing. Milan Varga/44569
	Bratislava

18.08.2026


VEC: Vysvetlenie č.2 informácií potrebných na vypracovanie ponuky 
Na základe doručených žiadostí o vysvetlenie informácií potrebných na vypracovanie ponuky v súlade s § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) verejný obstarávateľ zverejňuje v elektronickom systéme Josephine vysvetlenie  informácií potrebných na vypracovanie ponuky na predmet zákazky „Podvodný sonar 360°“ zadávanej v rámci DNS na predmet „Laboratórna, analytická a detekčná technika a vybavenie DNS“, uskutočňovanej prostredníctvom elektronického systému Josephine pod ID zákazky 79734.      
Otázka č.1: 
V nadväznosti na našu žiadosť o upresnenie požiadavky na 3D profilovanie si dovoľujeme upozorniť na súvisiacu technickú skutočnosť. Ako sme uviedli v predchádzajúcej otázke, 3D model reliéfu dna je možné vytvárať aj pri pohybe plavidla bez potreby samostatného rotačného zariadenia. Ak by však verejný obstarávateľ trval na tom, že 3D profilovanie musí byť možné aj zo stacionárnej polohy sonarovej hlavy, pri nami zvažovanom technickom riešení by si to vyžadovalo použitie odlišnej konfigurácie, konkrétne kombinovanej sonarovej hlavy FAN/CONE spolu so samostatným rotačným zariadením. Pre takúto kombinovanú sonarovú hlavu výrobca uvádza frekvenčný rozsah 600 – 1 500 kHz, pričom frekvencia 1 500 kHz sa vzťahuje na CONE prevodník používaný na profilovanie. Z uvedeného dôvodu prosíme o potvrdenie, že pokiaľ verejný obstarávateľ nebude požadovať 3D profilovanie zo stacionárnej polohy, je postačujúce riešenie umožňujúce požadované 3D profilovanie a grafické zobrazenie reliéfu dna pri pohybe plavidla. Len v prípade, ak verejný obstarávateľ bude požadovať 3D profilovanie aj zo stacionárnej polohy sonarovej hlavy, prosíme zároveň o potvrdenie, či bude akceptovaná kombinovaná sonarová hlava FAN/CONE s výrobcom deklarovaným frekvenčným rozsahom 600 – 1 500 kHz, pričom frekvencia 1 500 kHz patrí CONE prevodníku a ostatné požadované technické a funkčné parametre systému budú splnené.
Odpoveď na otázku č.1: 
Verejný obstarávateľ uvádza, že požiadavkou na „3D profilovanie“ sa rozumie 3D skenovanie a následné grafické zobrazenie reliéfu dna. Požadované riešenie musí umožňovať 3D skenovanie a zobrazenie reliéfu dna počas pohybu plavidla aj zo stacionárnej polohy sonarovej hlavy. Spôsob technického riešenia nie je rozhodujúci, t. j. použitie samostatného rotačného zariadenia nie je nevyhnutné, pokiaľ je požadovaná funkcionalita zabezpečená iným spôsobom. Zároveň musí byť možné určiť a zobraziť priestorový rozsah snímaného územia v okolí sonarovej hlavy.

S pozdravom

